CELEX: 62014CN0190
Language: da
Date: 2014-04-16 00:00:00
Title: Sag C-190/14: Sag anlagt den 16. april 2014 — Europa-Kommissionen mod Kongeriget Danmark

14.7.2014   
            
            
               DA
            
            
               Den Europæiske Unions Tidende
            
            
               C 223/4
            
         Sag anlagt den 16. april 2014 — Europa-Kommissionen mod Kongeriget Danmark
   (Sag C-190/14)
   2014/C 223/05
   Processprog: dansk
   
      Parter
   
   
      Sagsøger: Europa-Kommissionen (ved E. Manhaeve, U. Nielsen, befuldmægtigede)
   
      Sagsøgt: Kongeriget Danmark
   
      Påstande
   
   
               —
            
            
               Det fastslås, at Danmark har tilsidesat sine forpligtelser i henhold til Europa-Parlamentets og Rådets direktiv 2000/60/EF af 23. oktober 2000 om fastlæggelse af en ramme for Unionens vandpolitiske foranstaltninger (1) ved ikke at offentliggøre de endelige vandområdeplaner senest den 22. december 2009 og ved ikke at sende deres kopi til Kommissionen senest den 22 marts 2010, og under alle omstændigheder ved ikke at have underrettet Kommissionen herom.
            
         
               —
            
            
               Kongeriget Danmark tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Danmark har gentagne gange erkendt, senest med svar på Kommissionens supplerende begrundede udtalelse ved brev af 18. december 2013, at ingen af Danmarks fire vandområdedistrikter for indeværende er omfattet af en vandområdeplan, og at kopi af endelige vandområdeplaner for den seksårige planperiode frem til 22. december 2015 ikke er tilsendt Kommissionen.
   Kommissionen må konstatere, at Danmark fortsat ikke overholder direktivets artikel 13, stk. 1, 2 og 6. I henhold til Danmarks svar af 8. maj 2013 forventes overtrædelsen af direktivets artikel 13 at vare indtil maj 2014 (ca. 3,5 år efter den fastsatte frist). Endvidere er det Kommissionens opfattelse, at Danmark stadig ikke lever op til kravene i direktivets artikel 15, stk. 1, hvori fristen for at underrette Kommissionen fastsættes til den 22. marts 2010.
   
      (1)  EFT L 327, s. 1